Jānis Pavlovičs

Jānis Pavlovičs (dzimis 1943. gada 12. novembrī, miris 2013. gada 27. martā) bija Latvijas politiķis, ilggadējs Olaines un Olaines novada domes priekšsēdētājs.

Biogrāfija 
Dzimis Istras pagastā, 1960. gadā pabeidza Istras vidusskolu. No 1970. līdz 1973. gadam studēja Rīgas elektromehāniskajā tehnikumā. 1978. gadā kā darba ekonomists pabeidzis Maskavas Arodbiedrības augstāko skolu.

1966. gadā sācis darbu kā Rīgas rajona komjaunatnes komitejas instruktors. No 1978. līdz 1994. gadam strādājis Biolar rūpnīcā par ģenerāldirektora vietnieku komercjautājumos. Nodarbojies arī ar uzņēmējdarbību.

Kandidējis 1997. gada Olaines domes vēlēšanās no saraksta Demokrāti — Olainei. Par pašvaldības deputātu Pavlovičs kļuva 2000. gadā. Jau 2001. gadā, būdams LSDSP saraksta otrais numurs, Pavlovičs tika ievēlēts domes sastāvā un kļuva par tās priekšsēdētāju. Mēra pienākumus Pavlovičs pildīja nākamos 12 gadus.

Miris 70 gadu vecumā 2013. gada 27. martā.

Atsauces 

1943. gadā dzimušie
2013. gadā mirušie
Olaines novada domes vadītāji
Ludzas novadā dzimušie